Public procurement notice: Contract Notice
Published: 2023-08-18
Buyer: Københavns Kommune, Teknik- og Miljøforvaltningen, Afdeling for Mobilitet, Klimatilpasning og Byvedligehold
Country: DK
Contract type: Services
Procedure: Open procedure
CPV classification: 71000000 | 71246000 | 71248000 | 71311000: Civil engineering consultancy services | 71311300
Submission deadline: 2023-09-22
Award criteria: The most economic tender

Technical requirements: Opgaven omhandler projektforslag og udbudsprojekt af hele Torvegade. Opgaven tager udgangspunkt i en tidligere udarbejdet foranalyse og dispositionsforslag. I foranalysen er det løsning 1B ”Bedre forhold for de lette trafikanter med opretholdelse af busbaner på Christianshavn Torv” der er vedtaget. Denne løsning hedder i dispositionsforslaget løsning 1 ”Bedre forhold for de lette trafikanter, Torvegade som strøggade” og er den der nu er politisk vedtaget, og som dette udbud omhandler.
På hele Torvegade udvides cykelstierne til 3,5 meter i hver side, og fortove på strækningen udvides op til 4,8 meter. Ved Strandgade-krydset flyttes et busstop i sydgående retning til en placering lige før krydset med ny busperron, så busserne ikke blokerer for bilerne ved af- og påstigning. Busbanerne nedlægges på Torvegade mellem Strandgade og Christianshavns Torv og mellem Prinsessegade og Christianshavns Voldgade.
Ved Christianshavn Torv bibeholdes eksisterende busbaner, så biler her har mulighed for at passere busser, der holder ved perron. Eksisterende busperroner udvides til 2,0 meter, mens fortovet mod Christianshavn Torv indsnævres med 0,5 meter. Fortovet modsat Christianshavn Torv udvides til 3,75 meter, da der her ofte er mange mennesker.
På stykket mellem Christianshavns Voldgade og Christmas Møllers Plads udvides cykelstierne. Busbanen bibeholdes i indadgående retning, og der nedlægges en vejbane i hver retning.  Der etableres desuden en grøn midterrabat, hvor der skal være mulighed for at plante træer. Der fældes ikke træer som en del af projektet.
Rådgiver skal i projektet udarbejde en VISSIM trafikmodel over hele Torvegade, som inkluderer krydset ved Christmas Møllers Plads. Modellen skal bruges til at optimere signalerne og vurdere trafikflowet på strækningen.
Tilbudsgiver og virksomheder, som tilbudsgiver baserer sin økonomiske eller tekniske formåen på er udelukket fra deltagelse, hvis de er omfattet af de obligatoriske udelukkelsesgrunde i udbudslovens § 134a, § 135 og § 136, samt hvis de er omfattet af de frivillige udelukkelsesgrunde i udbudslovens § 137, stk. 1, nr. 1-3 og nr. 5.
•	Tilbudsgiver skal have en årsomsætning på minimum 5 mio. kr. i det seneste regnskabsår eller som gennemsnit i de tre seneste disponible regnskabsår.
•	Tilbudsgiver skal have en egenkapital på minimum 500.000 kr. i det senest offentliggjorte årsregnskab.
Tilbudsgiver skal fremlægge 2 referencer, hvor tilbudsgiver har været totalrådgiver på rådgivning og projektering af anlægsprojekter, som omfatter håndtering af trafik og signaler, med såvel fodgængere, cyklister, biler og busser. Hvert af de to anlægsprojekter skal have haft en anlægsøkonomi på minimum 10 mio. kr.
Referenceprojekterne skal være projekteret inden for de seneste 5 år. Det betyder, hvilket vil sige, at opgaven ikke må være afsluttet for mere end 5 år siden beregnet fra datoen for tilbudsfristen. Med afsluttede opgaver forstås i denne sammenhæng opgaver, hvor der er afleveret udbudsprojekt. Det betyder, at hvis der er afleveret udbudsprojekt for længere tid siden end 5 år regnet tilbage fra datoen for tilbudsfristen, kan referencen ikke anvendes som dokumentation for opfyldelsen af mindstekravet.
Referenceprojekterne, som dokumenterer opfyldelse af mindstekrav, skal desuden være afsluttede senest på datoen for tilbudsfristen. Med afsluttede forstås i denne sammenhæng ligeledes opgaver, hvor der er afleveret udbudsprojekt.
Hvis referenceprojekterne er udført i samarbejdsformer, som ikke følger de traditionelle faser, fx tidlig inddragelse, vil TMF i forbindelse med vurderingen af referencens alder og aflevering se på den dato i processen, som minder mest om aflevering af udbudsprojekt.
Tilbudsgiveren kan højst oplyse 2 referencer til dokumentation for opfyldelse af mindstekrav. Hvis tilbudsgiveren afleverer mere end 2 referencer, vil TMF alene se på de første 2 referencer.
Periode for opgavens udførelse, herunder dato for aflevering af udbudsprojekt (må ikke være afleveret mere end 5 år tidligere end tilbudsfristen).
Klage over ikke at være blevet tildelt kontrakten skal være indgivet til Klagenævnet for Udbud inden 45 kalenderdage regnet fra dagen efter, at TMF har offentliggjort en bekendtgørelse i Den Europæiske Unions Tidende om, at TMF har indgået kontrakt, jf. § 7, stk. 2, nr. 1, i lovbekendtgørelse nr. 593 om Klagenævnet for Udbud af 2. juni 2016.